section_heading: Bolesti vena
paragraph_text: Proširene vene se najčešće javljaju na nogama i nazivaju se još i varikozne vene.Proširene (varikozne) vene su široke, vijugave, okom vidljive površne vene na nogama. Gotovo su uvijek izazvane oštećenjem zalistaka vena, koji kontroliraju tijek krvi od periferije k srcu i plućima gdje krv dobije kisik i preko arterija se vraća u tkiva. Ako ovi zalisci (ventili) ne funkcioniraju dobro, onda krv ne ide samo prema srcu, već se dio vraća u niži dio vene izazivajući, logično, njezino proširenje, nepravilnosti u zidu vene itd. Uzroci proširenih vena su: prvenstveno genetski, pojavljuju se i pogoršavaju u trudnoći, tijekom uzimanja kontracepcijskih tableta, trauma, udaraca, debljine, visokih potpetica i uske obuće jer smanjuju rad „mišićne pumpe“, ozljede kralježnice, spuštenih stopala, dužeg sjedenja i stajanja.